CELEX: 31992H0214
Language: el
Date: 1992-03-03 00:00:00
Title: 92/214/ΕΟΚ: Σύσταση της Επιτροπής της 3ης Μαρτίου 1992 όσον αφορά τις πληροφορίες που πρέπει να παρέχει ο υπεύθυνος για τη διάθεση στην αγορά επικινδύνου παρασκευάσματος όταν εφαρμόζει τις διατάξεις περί εμπιστευτικότητας της χημικής ονομασίας μιας ουσίας

Avis juridique important

|

31992H0214

92/214/ΕΟΚ: Σύσταση της Επιτροπής της 3ης Μαρτίου 1992 όσον αφορά τις πληροφορίες που πρέπει να παρέχει ο υπεύθυνος για τη διάθεση στην αγορά επικινδύνου παρασκευάσματος όταν εφαρμόζει τις διατάξεις περί εμπιστευτικότητας της χημικής ονομασίας μιας ουσίας  

Επίσημη Εφημερίδα αριθ. L 102 της 16/04/1992 σ. 0047

ΣΥΣΤΑΣΗ ΤΗΣ ΕΠΙΤΡΟΠΗΣ  της 3ης Μαρτίου 1992  όσον αφορά τις πληροφορίες που πρέπει να παρέχει ο υπεύθυνος για τη διάθεση στην αγορά επικινδύνου παρασκευάσματος όταν εφαρμόζει τις διατάξεις περί εμπιστευτικότητας της χημικής ονομασίας μιας ουσίας   (92/214/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 155 δεύτερη περίπτωση,  Εκτιμώντας:  ότι το άρθρο 7 παράγραφος 1 στοιχείο γ) δεύτερο εδάφιο της οδηγίας 88/379/ΕΟΚ του Συμβουλίου της 7ης Ιουνίου 1988 για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, τη συσκευασία και  τη συσκευασία των επικινδύνων παρασκευασμάτων (1), όπως τροποποιήθηκε τελευταία από την οδηγία 90/492/ΕΟΚ της Επιτροπής (2), ορίζεται ότι ο υπεύθυνος για τη διάθεση στην αγορά μπορεί να χρησιμοποιεί για ορισμένες επιβλαβείς ουσίες είτε μια ονομασία που  προσδιορίζει τις σημαντικότερες λειτουργικές μονάδες, είτε μια άλλη ονομασία εφόσον μπορεί να αποδείξει ότι η αποκάλυψη της χημικής ταυτότητας της εν λόγω ουσίας θέτει σε κίνδυνο την εμπιστευτικότητα της ιδιοκτησίας του- ότι στο άρθρο 7 παράγραφος 1  τρίτο εδάφιο της εν λόγω οδηγίας προβλέπεται ότι ο υπεύθυνος για τη διάθεση στην αγορά οφείλει να ενημερώνει τις αρχές του κράτους μέλους στην αγορά του οποίου κυκλοφορεί το παρασκεύασμα και ότι οι εν λόγω αρχές πρέπει να ενημερώνουν με τη σειρά τους  την Επιτροπή και τα άλλα κράτη μέλη-  ότι με τη θέση σε εφαρμογή της οδηγίας 88/379/ΕΟΚ, οι αρχές ορισμένων κρατών μελών αντιμετώπισαν προβλήματα εμπιστευτικότητας- ότι από την εμπειρία αυτή προέκυψε διπλή ανάγκη- αφενός, να προσδιορίζονται σαφώς και με ενιαίο τρόπο, στο πλαίσιο των στόχων  της οδηγίας, οι πληροφορίες τις οποίες οφείλει να φέρει εις γνώση των αρχών των κρατών μελών ο υπεύθυνος για τη διάθεση στην αγορά και, αφετέρου, να παρέχονται σ' αυτόν κατευθυντήριες γραμμές για την επιλογή της εναλλακτικής ονομασίας-  ότι η οδηγία 91/155/ΕΟΚ της Επιτροπής (3) προσδιορίζει και καθορίζει κατ' εφαρμογή του άρθρου 10 της οδηγίας 88/379/ΕΟΚ τους λεπτομερείς κανόνες για το σύστημα ειδικής πληροφόρησης, όπως το δελτίο δεδομένων ασφαλείας για τα επικίνδυνα παρασκευάσματα και  προορίζεται κυρίως για τους επαγγελματίες χρήστες- ότι οι πληροφορίες που αναφέρονται στο δελτίο δεδομένων ασφαλείας πρέπει να παρέχουν στους χρήστες τη δυνατότητα να λαμβάνουν τα αναγκαία μέτρα για την προστασία της υγείας και της ασφάλειας στον τόπο  εργασίας και, ως εκ τούτου, η εναλλακτική ονομασία που επιλέγεται πρέπει να επιτρέπει στους χρήστες να λαμβάνουν μέτρα αυτού του είδους-  ότι σε κάθε κράτος μέλος υπάρχουν εθνικές ενώσεις που αντιπροσωπεύουν το μεγαλύτερο μέρος των επιχειρήσεων του τομέα της χημικής βιομηχανίας- ότι καθεμία από αυτές είναι μέλος είτε του ευρωπαϊκού συμβουλίου ομοσπονδιών της χημικής βιομηχανίας [CEFIC-  (Conseil Europeen des Federations de l'industrie Chemique)] είτε άλλων ευρωπαϊκών ενώσεων-  ότι η παρούσα σύσταση έχει εκπονηθεί σε συνεργασία με τους εξουσιοδοτημένους αντιπροσώπους των κρατών μελών και τους αντιπροσώπους του CEFIC και ότι είναι, συνεπώς, σκόπιμο να τεθεί σε εφαρμογή το ταχύτερο δυνατό προκειμένου να θεσπιστούν κοινοί κανόνες  στο σχετικό τομέα,  ΔΙΑΤΥΠΩΝΕΙ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  1. Όταν ο αρμόδιος για τη διάθεση στην αγορά επικίνδυνου παρασκευάσματος επικαλείται τις διατάξεις του άρθρου 7 παράγραφος 1 στοιχείο γ) δεύτερο εδάφιο της οδηγίας 88/379/ΕΟΚ τις σχετικές με την εμπιστευτικότητα της χημικής ταυτότητας μιας  ουσίας που περιέχεται στο παρασκεύασμα, οφείλει να ενημερώνει τις αρχές του κράτους μέλους στην αγορά του οποίου κυκλοφορεί για πρώτη φορά το παρασκεύασμα.  Η ενημέρωση αυτή πρέπει να περιλαμβάνει τα στοιχεία που παρατίθενται στο παράρτημα Ι.  Κάθε τροποποίηση των στοιχείων των σημείων 1 έως 9 του παραρτήματος Ι που πραγματοποιείται από τον υπεύθυνο για τη διάθεση στην αγορά, πρέπει να γνωστοποιείται στην εθνική αρχή στην οποία υποβλήθηκε η πρώτη δήλωση εμπιστευτικότητας.  2. Στις περιπτώσεις που καθορίζονται στο παράρτημα Ι σημείο Γ ο υπεύθυνος για τη διάθεση στην αγορά πολλών παρασκευασμάτων μπορεί να υποβάλει μία μόνο δήλωση εμπιστευτικότητας.  3. Το πρόσωπο, εκτός του υπευθύνου για τη διάθεση στην αγορά που αναφέρεται στην παράγραφο 1, το οποίο τροποποιεί μόνο την εμπορική ονομασία ή περιγραφή παρασκευάσματος του οποίου η επισήμανση περιέχει μια ή περισσότερες εναλλακτικές ονομασίες  (συγκαλύπτοντας μια ή περισσότερες χημικές ταυτότητες), οφείλει να ενημερώνει σχετικά τις αρχές των κρατών μελών στην αγορά των οποίων το εν λόγω παρασκεύασμα κυκλοφορεί για πρώτη φορά με τη νέα εμπορική ονομασία ή περιγραφή.  Η ενημέρωση αυτή πρέπει να περιλαμβάνει:  - την προηγούμενη εμπορική ονομασία η περιγραφή,  - τη νέα εμπορική ονομασία η περιγραφή,  - την ή τις χρησιμοποιούμενες εναλλακτικές ονομασίες.  Οι εναλλακτικές ονομασίες δεν είναι δυνατόν να τροποποιηθούν.  Άρθρο 2  1. Για τη διαβίβαση στις εθνικές αρχές των πληροφοριών σχετικά με την υποκατάστατη ονομασία που αποσκοπεί στην συγκάλυψη της χημικής ταυτότητας της ουσίας η οποία μπορεί να θέσει σε κίνδυνο την εμπιστευτικότητα της ιδιοκτησίας του, ο αρμόδιος  για τη διάθεση στην αγορά χρησιμοποιεί κατά προτίμηση μια γενική ονομασία προσδιορίζοντας τις σημαντικότερες λειτουργικές χημικές ομάδες.  2. Το λεξιλόγιο που παρατίθεται στο παράρτημα ΙΙ αποτελεί οδηγό για την επιλογή της προτεινόμενης εναλλακτικής ονομασίας.  Άρθρο 3  1. Τα κράτη μέλη θέτουν σε εφαρμογή την παρούσα σύσταση στις 15 Απριλίου 1992 μέσω των εξουσιοδοτημένων αρχών τους, και σε συνεργασία με την Επιτροπή.  2. Τα κράτη μέλη ενημερώνουν την Επιτροπή σχετικά με τα μέτρα που έχουν ληφθεί για την υλοποίηση της παρούσας σύστασης.  3. Μετά τη θέση σε εφαρμογή της παρούσας σύστασης, η Επιτροπή μαζί με τα κράτη μέλη οργανώνουν περιοδική αξιολόγηση.  Άρθρο 4  Με βάση τις περιοδικές αξιολογήσεις που προβλέπονται στο άρθρο 3 παράγραφος 3, η Επιτροπή, αν είναι αναγκαίο, και σε συνεργασία με τα κράτη μέλη αναθεωρεί την παρούσα σύσταση. Βρυξέλλες, 3 Μαρτίου 1992. Για την Επιτροπή  Martin BANGEMANN  Αντιπρόεδρος   (1) ΕΕ αριθ. L 187 της 16. 7. 1988, σ. 14. (2) ΕΕ αριθ. L 275 της 5. 10. 1990, σ. 35. (3) ΕΕ αριθ. L 76 της 22. 3. 1991, σ. 35.    ΠΑΡΑΡΤΗΜΑ Ι  ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΑΡΕΧΟΝΤΑΙ ΑΠΟ ΤΟΝ ΥΠΕΥΘΥΝΟ ΓΙΑ ΤΗ ΔΙΑΘΕΣΗ ΣΤΗΝ ΑΓΟΡΑ ΕΝΟΣ ΠΑΡΑΣΚΕΥΑΣΜΑΤΟΣ ΟΤΑΝ ΚΑΝΕΙ ΧΡΗΣΗ ΤΩΝ ΔΙΑΤΑΞΕΩΝ ΣΧΕΤΙΚΑ ΜΕ ΤΗ ΕΜΠΙΣΤΕΥΤΙΚΟΤΗΤΑ ΠΟΥ ΠΡΟΒΛΕΠΟΝΤΑΙ ΣΤΟ ΑΡΘΡΟ 7 ΤΗΣ ΟΔΗΓΙΑΣ 88/379/ΕΟΚ  Σημειώσεις  Α. Το άρθρο 7 παράγραφος 1 στοιχείο γ) δεύτερο εδάφιο ορίζει τις προϋποθέσεις υπό τις οποίες ο υπεύθυνος για τη διάθεση στην αγορά μπορεί να επικαλείται την εμπιστευτικότητα, ήτοι:  - η ουσία της οποίας θέλει να συγκαλύψει, τη χημική ταυτότητα πρέπει να είναι ταξινομημένη ως επιβλαβής και δεν είναι δυνατόν να χαρακτηρίζεται με μια από τις τυποποιημένες φράσεις R 43, R 42/43, R 45, R 46, R 47 ή/και R 48,  - ο υπεύθυνος για τη διάθεση στην αγορά πρέπει να αποδείξει ότι η αναγραφή της χημικής ταυτότητας στην ετικέτα ενός παρασκευάσματος θέτει σε κίνδυνο την εμπιστευτικότητα της ιδιοκτησίας του.  Β. Η εναλλακτική ονομασία που αναγράφεται στην ετικέτα πρέπει να ταυτίζεται με εκείνη που αναφέρεται στο δελτίο δεδομένων ασφαλείας του παρασκευάσματος στο σημείο 2 "Σύσταση/στοιχεία για τα συστατικά" (Οδηγία 91/155/ΕΟΚ).  Αυτό προϋποθέτει τη χρησιμοποίηση μιας εναλλακτικής ονομασίας που παρέχει αρκετές πληροφορίες για την ουσία ώστε να εξασφαλίζει τον ακίνδυνο χειρισμό του παρασκευάσματος.  Γ. Για την αποφυγή πολλαπλών δηλώσεων, εάν ένας ορισμένος αριθμός παρασκευασμάτων έχει:  - τα ίδια επικίνδυνα συστατικά στο ίδιο εύρος συγκεντρώσεων,  - την ίδια ταξινόμιση και επισήμανση,  - τις ίδιες προβλεπόμενες χρήσεις,  αρκεί μία μόνο δήλωση εμπιστευτικότητας. Η δήλωση εμπιστευτικότητας πρέπει να περιέχει όλα τα στοιχεία που προβλέπονται στο παράρτημα αυτό χωρίς να παραλείπεται η εμπορική ονομασία ή περιγραφή κάθε παρασκευάσματος.  Μία μόνο και η αυτή εναλλακτική ονομασία πρέπει να χρησιμοποιείται για τη συγκάλυψη της χημικής ταυτότητας της ίδιας ουσίας σε όλα τα εξεταζόμενα παρασκευάσματα στα οποία ανευρίσκεται.  Δήλωση εμπιστευτικότητας  1. Όνομα και πλήρης διεύθυνση, συμπεριλαμβανομένου του αριθμού τηλεφώνου, του υπεύθυνου για τη διάθεση στην αγορά ο οποίος είναι εγκατεστημένος στην Κοινότητα είτε αυτός είναι ο κατασκευαστής, ο εισαγωγέας ή ο διανομέας  2. Ακριβής ταυτότητα της ή των ουσιών για την ή τις οποίες προτείνεται εμπιστευτικότητα και εναλλακτική ονομασία        Αριθ. CAS  Αριθ. EINECS  Χημική ονομασία κατά τη διεθνή ονοματολογία και ταξινόμηση (Παράρτημα Ι της οδηγίας 67/548/ΕΟΚ ή προσωρινή ταξινόμιση)  Εναλλακτική ονομασία           α)     β)         γ)          Σημείωση: Για τις ουσίες με  προσωρινή ταξινόμηση πρέπει να επισυνάπτονται στοιχεία (βιβλιογραφικές παραπομπές) που αποδεικνύουν ότι η προσωρινή ταξινόμηση πραγματοποιήθηκε λαμβάνοντας υπόψη όλα τα σχετικά και διαθέσιμα δεδομένα που υπάρχουν για τις ιδιότητες της ουσίας.   3.  Αιτιολόγηση της εμπιστευτικότητας (αληθοφάνεια - ευλογοφάνεια)  4. Εμπορική (-ές) ονομασία (-ες) ή περιγραφή (-ές) του ή των παρασκευασμάτων  5. Η ή οι εμπορικές ονομασίες ή περιγραφές αυτές είναι ή (θα είναι) η ή οι ίδιες σε όλη την Κοινότητα  Ναι Όχι  Σε περίπτωση που η απάντηση είναι αρνητική αναφέρατε την εμπορική ονομασία ή περιγραφή που χρησιμοποιείται στα άλλα κράτη μέλη  Βέλγιο:  Δανία:  Γερμανία:  Ελλάδα:  Ισπανία:  Γαλλία:  Ιρλανδία:  Ιταλία:  Λουξεμβούργο:  Κάτω Χώρες:  Ηνωμένο Βασίλειο:  6. Σύσταση του παρασκευάσματος (όπως ορίζεται στο σημείο 2 του παραρτήματος της οδηγίας 91/155/ΕΟΚ)  7. Ταξινόμηση του παρασκευάσματος σύμφωνα με το άρθρο 3 της οδηγίας 88/379/ΕΟΚ  8. Επισήμανση του παρασκευάσματος σύμφωνα με το άρθρο 7 της οδηγίας 88/379/ΕΟΚ  9. Προβλεπόμενες χρήσης για το εν λόγω παρασκεύασμα  10. Να επισυναφθεί δελτίο δεδομένων ασφαλείας σύμφωνα με την οδηγία 91/155/ΕΟΚ  Ημερομηνία και Υπογραφή     ΠΑΡΑΡΤΗΜΑ  ΛΕΞΙΛΟΓΙΟ-ΟΔΗΓΟΣ ΓΙΑ ΤΗ ΔΙΑΜΟΡΦΩΣΗ ΤΩΝ ΕΝΑΛΛΑΚΤΙΚΩΝ ΟΝΟΜΑΣΙΩΝ (ΓΕΝΙΚΕΣ ΟΝΟΜΑΣΙΕΣ) ΣΤΟ ΠΛΑΙΣΙΟ ΤΟΥ ΑΡΘΡΟΥ 7 ΤΗΣ ΟΔΗΓΙΑΣ 88/379/ΕΟΚ  1. Εισαγωγική σημείωση  Το παρόν λεξιλόγιο-οδηγός είναι εμπνευσμένο από τη διαδικασία ταξινόμησης των επικινδύνων ουσιών (κατανομή των ουσιών σε οικογένειες) όπως εμφανίζεται στο παράρτημα Ι της οδηγίας 67/548/ΕΟΚ.  Οι οικογένειες προσδιορίζονται με τον ακόλουθο τρόπο:  - Ανόργανες ή οργανικές ουσίες των οποίων, το πλέον χαρακτηριστικό χημικό στοιχείο που αντιστοιχεί στις ιδιότητές τους είναι κοινό.  Το όνομα της οικογένειας συνάγεται από το όνομα του χημικού στοιχείου.  Οι οικογένειες αυτές φέρουν αρίθμηση, όπως στο παράρτημα Ι, με βάση τον ατομικό αριθμό του χημικού στοιχείου (001 έως 103).  - Οργανικές ενώσεις των οποίων η πλέον χαρακτηριστική λειτουργική ομάδα που αντιστοιχεί στις ιδιότητές τους είναι κοινή.  Το όνομα της οικογένειας συνάγεται από το όνομα της λειτουργικής ομάδας.  Για τις οικογένειες αυτές χρησιμοποιείται η συμβατική αρίθμηση που εμφανίζεται στο παράρτημα Ι (601 έως 650).  Σε ορισμένες περιπτώσεις προστέθηκαν υποοικογένειες που περιλαμβάνουν ουσίες με κοινά ειδικά χαρακτηριστικά.  2. Διαμόρφωση της γενικής ονομασίας  α) Γενικές αρχές  Η διαμόρφωση της γενικής ονομασίας πραγματοποιείται με βάση την ακόλουθη γενική μέθοδο, σε δύο διαδοχικά στάδια:  1. Εντοπίζονται οι λειτουργικές ομάδες και τα χημικά στοιχεία που περιλαμβάνονται στο μόριο.  2. Λαμβάνονται υπόψη οι λειτουργικές ομάδες και τα χημικά στοιχεία που παρουσιάζουν τη μεγαλύτερη σημασία.  Οι λειτουργικές ομάδες και τα στοιχεία που εντοπίστηκαν και ελήφθησαν υπόψη είναι τα ονόματα των οικογενειών και υποοικογενειών που παρατίθενται στο σημείο 3 του παρόντος παραρτήματος, του οποίου ο κατάλογος δεν είναι ωστόσο περιοριστικός.  β) Πρακτική εφαρμογή  Αφού ερευνηθεί αν η ουσία ανήκει σε μία ή περισσότερες από τις οικογένειες ή υποοικογένειες του καταλόγου, η γενική ονομασία διαμορφώνεται ως εξής:  i) Εάν το όνομα μιας οικογένειας ή υποοικογένειας αρκεί για τον χαρακτηρισμό των πλέον σημαντικών χημικών στοιχείων ή λειτουργικών ομάδων, το όνομα αυτό επιλέγεται ως γενική ονομασία.  Παραδείγματα:  - 1,4-διυδροξυβενζόλιο  οικογένεια 604: φαινόλες και παράγωγά τους  => γενική ονομασία: παράγωγο φαινόλης  - βουτανόλη  οικογένεια 603: αλκοόλες και παράγωγά τυς  υποοικογένεια: αλειφατικές αλκοόλες  => γενική ονομασία: αλειφατική αλκοόλη  - 2-ισοπροποξυαιθανόλη  οικογένεια 603: αλκοόλες και παράγωγά τους  υποοικογένεια: αιθέρες γλυκόζης  => γενική ονομασία: αιθέρας γλυκόζης  - ακρυλικός μεθυλεστέρας  οικογένεια 607: οργανικά οξέα και παράγωγά τους  υποοικογένεια: ακρυλικές ενώσεις  => γενική ονομασία: ακρυλική ένωση.  ii) Εάν το όνομα μιας οικογένειας ή υποοικογένειας δεν αρκεί για το χαρακτηρισμό των σημαντικών χημικών στοιχείων ή λειτουργικών ομάδων, η γενική ονομασία αποτελεί συνδυασμό ονομάτων περισσοτέρων οικογενειών ή υποοικογενειών.  Παραδείγματα:  - εξαφθοριοπυριτικός μόλυβδος  οικογένεια 009: ενώσεις φθορίου  υποοικογένεια: ανόργανες φθοριούχες ενώσεις  οικογένεια 082: ενώσεις μολύβδου  => γενική ονομασία: ανόργανος φθοριούχος ένωση μολύβδου  - χλωροβενζόλιο  οικογένεια 602: αλογονοπαράγωγα υδρογονανθράκων  υποοικογένεια: αλογονίδια αρωματικών υδρογονανθράκων  οικογένεια 017: ενώσεις χλωρίου  => γενική ονομασία: χλωρίδιο αρωματικού υδρογονάνθρακος  - 2,3,6-τριχλωροφαινυλοξικό οξύ  οικογένεια 607: οργανικά οξέα  υποοικογένεια: αλογονίδια αρωματικών οξέων  οικογένεια 017: ενώσεις χλωρίου  => γενική ονομασία: χλωρίδιο αρωματικού οξέως  - 1-χλωρο-1-νιτροπροπάνιο  οικογένεια 610: χλωρονιτροενώσεις  οικογένεια 601: υδρογονάνθρακες  υποοικογένεια: αλειφατικοί υδρογονάνθρακες  => γενική ονομασία: χλωρονιτροπαράγωγο αλειφατικού υδρογονάνθρακα  - διθειοπυροφοσφορικό τετραπύλιο  οικογένεια 015: ενώσεις φωσφόρου  υποοικογένεια: φωσφορικοί εστέρες  οικογένεια 016: ενώσεις θείου  => γενική ονομασία: θειοφωσφορικός εστέρας  Σημείωση: Για ορισμένα στοιχεία και ιδίως για τα μέταλλα, το όνομα της οικογένειας ή της υποοικογένειας μπορεί να καταστεί σαφέστερο προσθέτοντας τις λέξεις ανόργανο ή οργανικό.  Παραδείγματα  - χλωριούχος διυδράργυρος  οικογένεια 080: ενώσεις υδραργύρου  => γενική ονομασία: ανόργανη ένωση υδραργύρου  - οξικό βάριο  οικογένεια 056: ενώσεις βαρίου  => γενική ονομασία: οργανική ένωση βαρίου  - νιτρώδης αιθυλεστέρας  οικογένεια 007: ενώσεις αζώτου  υποοικογένεια: νιτρώδεις ενώσεις  => γενική ονομασία: οργανική νιτρώδης ένωση  - υδροθειώδες νάτριο  οικογένεια 016: ενώσεις θείου  => γενική ονομασία: ανόργανη ένωση θείου.  (Τα ανωτέρω παραδείγματα είναι ενώσεις του παραρτήματος Ι της οδηγίας 67/548/ΕΟΚ δωδέκατη προσαρμογή για τις οποίες είναι δυνατόν να ζητηθεί εμπιστευτικότητα).  3. Κατανομή των ουσιών σε οικογένειες και υποοικογένειες      Αριθ. οικογένειας Παράρτημα Ι της οδηγίας 67/548/ΕΟΚ  Οικογένειες  Υποοικογένειες       001  Ενώσεις υδρογόνου  Υδρίδια     002  Ενώσεις ηλίου     003  Ενώσεις λιθίου     004  Ενώσεις βηρυλλίου     005  Ενώσεις βορίου  Βοράνια  Βορικές ενώσεις     006  Ενώσεις άνθρακα  Καρδαμιδικές ενώσεις  Ανόργανες ενώσεις άνθρακα  Άλατα του υδροκυανίου  Ουρία και παράγωγά της     007  Ενώσεις αζώτου  Τεταρτοταγείς ενώσεις αμμωνίου  Όξινες αζωτούχες ενώσεις  Νιτρικές ενώσεις  Νιτρώδεις ενώσεις     008  Ενώσεις οξυγόνου     009  Ενώσεις φθορίου  Ανόργανες φθοριούχες ενώσεις     010  Ενώσεις νέου     011  Ενώσεις νατρίου     012  Ενώσεις μαγνησίου  Οργανομεταλλικά παράγωγα του μαγνησίου     013  Ενώσεις του αργιλίου  Οργανομεταλλικά παράγωγα του αργιλίου     014  Ενώσεις του πυριτίου  Σιλάνια  Πυριτικές ενώσεις     015  Ενώσεις του φωσφόρου  Όξινες φωσφορούχες ενώσεις  Ενώσεις του φωσφονίου  Φωσφορικοί εστεέρες  Φωσφορικά άλατα  Φωσφορώδη άλατα  Φωσφοραμίδια και παράγωγά τους     016  Ενώσεις θείου  Όξινες θειούχες ενώσεις  Μερκαπτάνες  Θειικές ενώσεις  Θειώδεις ενώσεις     017  Ενώσεις χλωρίου  Χλωρικές ενώσεις  Υπερχλωρικές ενώσεις     018  Ενώσεις αργού     019  Ενώσεις καλίου     020  Ενώσεις ασβεστίου     021  Ενώσεις σκανδίου     022  Ενώσεις τιτανίου     023  Ενώσεις βαναδίου     024  Ενώσεις χρωμίου  Ενώσεις χρωμίου VI (χρωμικές ενώσεις)     025  Ενώσεις μαγγανίου     026  Ενώσεις σιδήρου     027  Ενώσεις κοβαλτίου     028  Ενώσεις νικελίου     029  Ενώσεις χαλκού     030  Ενώσεις ψευδαργύρου  Οργανομεταλλικά παράγωγα ψευδαργύρου     031  Ενώσεις γαλλίου     032  Ενώσεις γερμανίου     033  Ενώσεις αρσενικού     034  Ενώσεις σεληνίου     035  Ενώσεις βρωμίου     036  Ενώσεις κρυπτού     037  Ενώσεις ρουβιδίου     038  Ενώσεις στροντίου     039   Ενώσεις υττρίου     040  Ενώσεις ζιρκονίου     041  Ενώσεις νιοβίου     042  Ενώσεις μολυβδαινίου     043  Ενώσεις τεχνητίου     044  Ενώσεις ρουθηνίου     045  Ενώσεις ροδίου     046  Ενώσεις παλλαδίου     047  Ενώσεις αργύρου     048  Ενώσεις καδμίου      049  Ενώσεις ινδίου     050  Ενώσεις κασσιτέρου  Οργανομεταλλικά παράγωγα κασσιτέρου     051  Ενώσεις αντιμονίου     052  Ενώσεις τελλουρίου     053  Ενώσεις ιωδίου     054  Ενώσεις ξένου     055  Ενώσεις καισίου     056  Ενώσεις βαρίου     057  Ενώσεις λανθανίου     058  Ενώσεις δημητρίου     059   Ενώσεις πρασινοδυμίου     060  Ενώσεις νεοδυμίου     061  Ενώσεις προμηθείου     062  Ενώσεις σαμαρίου     063  Ενώσεις ευρωπίου     064  Ενώσεις γαδολινίου     065  Ενώσεις τερβίου     066  Ενώσεις δυσπροσίου     067  Ενώσεις ολμίου     068  Ενώσεις  ερβίου     069  Ενώσεις θουλίου     070  Ενώσεις υττερβίου     071  Ενώσεις λουτεσίου     072  Ενώσεις αφνίου     073  Ενώσεις τανταλίου     074  Ενώσεις βολφραμίου     075  Ενώσεις ρηνίου     076  Ενώσεις οσμίου     077  Ενώσεις ιριδίου     078   Ενώσεις λευκοχρύσου     079  Ενώσεις χρυσού     080  Ενώσεις υδραργύρου  Οργανομεταλλικά παράγωγα υδραργύρου     081  Ενώσεις θαλλίου     082  Ενώσεις μολύβδου  Οργανομεταλλικά παράγωγα μολύβδου     083  Ενώσεις βισμουθίου     084  Ενώσεις πολωνίου     085  Ενώσεις αστατίου     086  Ενώσεις ροδανίου     087  Ενώσεις φραγκίου     088  Ενώσεις ραδίου     089  Ενώσεις ακτινίου     090  Ενώσεις θορίου     091   Ενώσεις πρωτακτινίου     092  Ενώσεις ουρανίου     093  Ενώσεις νεπτουνίου (ποσειδωνίου)     094  Ενώσεις πλουτωνίου     095  Ενώσεις αμερικίου     096  Ενώσεις κουρίου     097  Ενώσεις μπερκελίου     098  Ενώσεις καλιφορνίου     099  Ενώσεις  αϊνστανίου     100  Ενώσεις φερμίου     101  Ενώσεις μεντελεβίου     102  Ενώσεις νομπελίου     103  Ενώσεις λωρενσίου     601  Υδρογονάνθρακες  Αλειφατικοί υδρογονάνθρακες  Αρωματικοί υδρογονάνθρακες  Αλεικυκλικοί υδρογονάνθρακες  Αρωματικοί πολυκυκλικοί υδρογονάνθρακες     602  Αλογονωμένοι υδρογονάνθρακες (*)  Αλογονωμένοι αλειφατικοί υδρογονάνθρακες (*)  Αλλογονωμένοι αρωματικοί υδρογονάνθρακες (*)  Αλλογονωμένοι αλλεικυκλικοί υδρογονάνθρακες (*)   (*) Να καθοριστούν ανάλογα με την οικογένεια που αντιστοιχεί στο αλογόνο.     603  Αλκοόλες και παράγωγά τους  Αλειφατικές αλκοόλες  Αρωματικές αλκοόλες  Αλεικυκλικές αλκοόλες  Αλκανολαμίνες  Εποξειδικά παράγωγα  Αιθέρες  Αιθέρες γλυκολών  Γλυκόλες και πολυόλες     604  Φαινόλες και παράγωγά τους  Αλογονοπαράγωγα των φαινολών (*)   (*) Να καθορισθούν ανάλογα με την οικογένεια που αντιστοιχεί στο αλογόνο.     605  Αλδεΰδες και παράγωγά τους  Αλειφατικές αλδεΰδες  Αρωματικές αλδεΰδες  Αλεικυκλικές αλδεΰδες  Αλειφατικές ακετάλες  Αλειφατικές ακετάλες  Αλεικυκλικές ακετάλες     606  Κετόνες και παράγωγά τους  Αλειφατικές κετόνες  Αρωματικές κετόνες (*)  Αλεικυκλικές κετόνες   (*) Συμπεριλαμβανομένων των κινονών     607  Οργανικά οξέα και παράγωγά τους  Αλειφατικά οξέα  Αλογονωμένα αλειφατικά οξέα (*)  Αρωματικά οξέα  Αλογονωμένα αρωματικά οξέα (*)  Αλεικυκλικά οξέα  Αλογονωμένα αλεικυκλικά οξέα (*)  Ανυδρίτες αλειφατικού οξέος  Ανυδρίτες αλογονωμένου αλειφατικού οξέος (*)  Ανυδρίτες αρωματικού οξέος  Ανυδρίτες αλογονωμένου αρωματικού οξέος (*)  Ανυδρίτες αλεικυκλικού οξέος  Ανυδρίτες αλογονωμένου αλεικυκλικού οξέος (*)  Άλατα αλειφατικού οξέος  Άλατα αλογονωμένου αλειφατικού οξέος (*)  Άλατα αρωματικού οξέος  Άλατα αλογονωμένου αρωματικού οξέος (*)  Άλατα αλεικυκλικού οξέος  Άλατα αλογονωμένου αλεικυκλικού οξέος (*)  Εστέρες αλειφατικού οξέος  Εστέρες αλογονωμένου αλειφατικού οξέος (*)  Εστέρες αρωματικού οξέος  Εστέρες αλογονωμένου αρωματικού οξέος (*)  Εστέρες αλεικυκλικού οξέος  Εστέρες αλογονωμένου αλεικυκλικού οξέος (*)  Εστέρες αιθέρα γλυκόζης  Ακρυλικές ενώσεις  Μεθακρυλικές ενώσεις  Λακτόνες  Ακυκολαλογονίδια   (*) Να καθορισθούν ανάλογα με την οικογένεια που αντιστοιχεί στο αλογόνο.     608  Νιτρίλια και παράγωγά τους     609  Νιτροενώσεις     610  Χλωρονιτροενώνσεις     611  Αζωξυ- και αζω-ενώσεις     612  Αμινοενώσεις  Αλειφατικές αμίνες και παράγωγά τους  Αλεικυκλικές αμίνες και παράγωγά τους  Αρωματικές αμίνες και παράγωγά τους  Ανιλίνη και παράγωγά τους Βενζιδίνη και παράγωγά τους     613  Ετεροκυκλικές βάσεις και παράγωγά τους  Βενζιμιδαζόλιο και παράγωγά του  Ιμιδαζόλιο και παράγωγά του  Πυρεθρινοειδή  Κινολίνη και παράγωγά της  Τραζίνη και παράγωγά της  Τριαζόλιο και παράγωγά του     614  Γλυκοζίτες και αλκαλοειδή  Αλκαλοειδή και παράγωγά τους  Γλυκοζίτες και παράγωγά τους     615  Κυανικές και ισοκυανικές ενώσεις  Κυανικές ενώσεις  Ισοκυανικές ενώσεις     616  Αμίδια και παράγωγά τους  Ακεταμίδιο και παράγωγά του  Ανιλίδια     617  Οργανικά υπεροξείδια     650  Διάφορες ουσίες   Να χρησιμοποιηθεί η οικογένεια αυτή αλλά οι ανωτέρω οικογένεις και υποοικογένειες